Diari Oficial de la Generalitat Valenciana


Sumari del DOGV 8788, del 14-04-2020 (2020/2856)

RESOLUCIÓ de 7 d'abril de 2020, del Protectorat de Fundacions de la Generalitat, per la qual es fa públic l'extracte de diverses resolucions de la directora general de Modernització i Relacions amb l'Administració de Justícia, relatives a la inscripció, en el Registre de Fundacions de la Comunitat Valenciana, de diverses entitats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8788

Data del DOGV
:   14-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2856


Data del document
:   07-04-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 7 d'abril de 2020, del Protectorat de Fundacions de la Generalitat, per la qual es fa públic l'extracte de diverses resolucions de la directora general de Modernització i Relacions amb l'Administració de Justícia, relatives a la inscripció, en el Registre de Fundacions de la Comunitat Valenciana, de diverses entitats. [2020/2856]  
  
La Direcció General de Modernització i Relacions amb l'Administració de Justícia, ha dictat les resolucions següents:  
  
- Resolució de data 17 de gener de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Gracias Torrevieja Fundació de la Comunitat Valenciana, amb el número 233-A i classificada amb caràcter «d'altres fundacions», sota la tutela del Protectorat que exerceix la Generalitat. El seu domicili radicarà a Torrevieja, carrer Hibiscus, 12; Urbanització Boramar, 5.  
  
Finalitats i activitats:  
«La missió de la Fundació Gracias Torrevieja és contribuir a la plena participació dels ciutadans nacionals i estrangers, en aquells projectes i activitats que repercutisquen positivament a la ciutat de Torrevieja o en els seus veïns.  
Per a aconseguir la seua missió, la Fundació Gracias Torrevieja determina com els seus objectius o finalitats principals, els següents:  
- Promoure projectes que aporten beneficis a la ciutat de Torrevieja.  
  
- Propiciar actuacions individuals o col·lectives que repercutisquen positivament a la ciutat de Torrevieja.  
- Col·laborar en aquells projectes impulsats per tercers que servisquen als interessos de Torrevieja».  
  
Beneficiaris:  
«Serà beneficiària de la Fundació qualsevol persona de nacionalitat espanyola o comunitària. També podran ser beneficiàries potencials les entitats de nacionalitat espanyola o comunitària, dotades de personalitat jurídica, que conformement als seus estatuts, desenvolupen una activitat coincident amb la que duu a terme la Fundació Gràcies Torrevieja.  
  
Podrà estendre's l'acció protectora de la Fundació, previ acord del seu Patronat, a persones naturals o jurídiques de diferent nacionalitat, en qui concórreguen els requisits establits en l'apartat anterior.  
  
La determinació dels beneficiaris/àries s'efectuarà pels òrgans de la Fundació amb criteris d'imparcialitat, igualtat i no-discriminació, i donarà informació suficient de les seues finalitats i activitats, perquè siguen conegudes pels seus eventuals beneficiaris/àries i altres interessats.  
Les ajudes de la Fundació s'atorgaran discrecionalment pels òrgans de la Fundació a les persones que, reunint les condicions assenyalades en aquest article, s'estime que en són mereixedores, i sempre dins de les possibilitats financeres de la Fundació. Ningú no podrà imposar al Patronat l'atribució dels beneficis de la Fundació a persones o entitats determinades».  
  
  
- Resolució de data 11 de febrer de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació de la Comunitat Valenciana Colegio Notarial de València - Família Desantes de Mergelina, amb el número 234-A i classificada amb caràcter de museus, biblioteques, hemeroteques, arxius i registres, sota la tutela del Protectorat que exerceix la Generalitat. El seu domicili radicarà a Alacant, carrer Bailén núm. 25, planta segona».  
  
Finalitats i activitats:  
«a) Fomentar el coneixement del llibre i la seua història mitjançant la realització d'activitats encaminades a l'estudi de la producció bibliogràfica universal.  
b) Patrocinar estudis bibliogràfics i relacionats amb la biblioteconomia, i, en general, sobre la conservació, organització i administració de les biblioteques.  
c) Possibilitar l'accés del públic a les biblioteques i col·leccions de llibres.  
d) Mantindre, gestionar i exhibir les biblioteques i col·leccions de llibres que siguen de titularitat de la Fundació, la custòdia dels quals se li encomane.  
e) Organitzar esdeveniments acadèmics i culturals relacionats amb les anteriors activitats.  
f) Restaurar llibres antics o deteriorats de singular valor bibliogràfic.  
  
2. Les finalitats assenyalades atendran l'interés general consistent en el foment de la lectura, l'amor pels llibres i la cultura en general».  
  
Beneficiaris:  
«Seran beneficiàries de la Fundació totes les persones físiques o jurídiques amb interés científic o divulgatiu en els llibres que formen part del patrimoni de la Fundació. La seua determinació es realitzarà pel Patronat valorant els següents criteris:  
a) Interés científic i cultural de les activitats proposades.  
b) Foment de la cultura valenciana.  
c) Igualtat d'oportunitats en l'accés als recursos de la Fundació.  
  
En tot cas, els beneficiaris seran seleccionats democràticament amb criteris d'imparcialitat, no-discriminació i objectivitat, d'acord amb les bases, normes o regles que s'elaboren per a la seua selecció. La fundació haurà de donar, a aquest efecte, la major publicitat i informació a les seues pròpies finalitats i activitats».  
  
  
- Resolució de data 11 de febrer de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Azul Marino de la Comunitat Valenciana, amb el número 127-C i classificar-la de caràcter esportiu, sota la tutela del Protectorat que exerceix la Generalitat. El seu domicili radicarà a Castelló, c/ Maria Rosa Molàs, 6-baixos.  
  
Finalitats i activitats:  
«La Fundació té per objecte la promoció, impuls, desenvolupament, protecció i suport de la defensa i conservació dels oceans, per al seu ús i gestió sostenible en les generacions futures, de l'educació, del civisme, de la cultura, del voluntariat o qualsevol uns altres de naturalesa anàloga.  
Correspon al Patronat de la Fundació determinar la manera en el qual s'hauran de complir les finalitats enumerades en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes d'actuació següents, que s'estableixen amb caràcter merament enunciatiu i no limitatiu:  
a) Intensificar la divulgació de la investigació científica, la difusió de la defensa i conservació del medi ambient i la biodiversitat, especialment marina, la promoció del desenvolupament sostenible i de l'ús sostenible dels recursos, la conservació del patrimoni natural, la conservació i protecció d'espècies que es troben amenaçades o en perill d'extinció i, en general, la sensibilització social mediambiental a través dels mitjans de comunicació, i la creació d'opinió pública en general sobre la importància dels oceans i els factors que poden amenaçar-ne la conservació.  
b) Promocionar la sostenibilitat dels oceans i de l'economia blava.  
  
c) Sufragar investigacions, estudis, cursos, conferències, seminaris, congressos, exposicions i exhibicions incloent aquells que tinguen per objecte el coneixement de les diferents espècies animals i dels diferents ecosistemes i la seua conservació.  
d) Finançar, preparar i editar publicacions i estudis.  
e) Col·laborar en forma adequada i convenient amb els poders públics i institucions públiques i/o privades en activitats coincidents o complementàries amb les de la Fundació mateix. En particular, la cooperació amb qualssevol persones, organitzacions i institucions que destaquen per la seua contribució a la investigació i avanç científics, així com a promoure la defensa i conservació del medi ambient i la biodiversitat, la promoció del desenvolupament sostenible i de l'ús sostenible dels recursos, la conservació del patrimoni natural i la sensibilització social i mediambiental.  
f) Participar en programes nacionals o d'altres països i amb altres entitats o persones que realitzen activitats coincidents o complementàries amb les de la mateixa Fundació, incloent-hi la promoció de programes de voluntariat i d'acció social.  
g) Efectuar donacions.  
h) Contribuir amb la creació de premis, beques o ajudes al foment, impuls, manteniment, desenvolupament, i protecció de l'objecte i finalitats de la Fundació.  
i) La construcció, rehabilitació, manteniment, conservació, ampliació, promoció, operació i explotació d'instal·lacions on es realitzen investigacions de caràcter científic, investigador, educatiu o de defensa i conservació del patrimoni natural, i la sensibilització social mediambiental.  
j) La captació de fons i recursos per al desenvolupament de les activitats tendents a la consecució de l'objecte fundacional.  
La Fundació, ateses les circumstàncies de cada moment, tindrà plena llibertat per a projectar la seua actuació cap a qualsevol de les finalitats i activitats expressades en aquest article».  
  
Beneficiaris:  
«Seran potencials beneficiaris de la Fundació principalment: (1) qualsevol persona nacional o estrangera, física o jurídica, privada o pública, a la qual vagen dirigides o que estiga relacionada amb les activitats que es desenvolupen per la Fundació en el marc de sis finalitats fundacionals, i (2) qualssevol associacions, fundacions o col·lectius relacionats amb les activitats que es desenvolupen per la Fundació en el marc de les seues finalitats fundacionals.  
La Fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que, reunint les condicions adés expressades, estime el patronat que en són legítims creditors, d'acord amb les bases, normes o regles que s'establisquen a l'efecte.  
Ningú no podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada».  
  
  
- Resolució de data 18 de febrer de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Zona Value Club de la Comunitat Valenciana, amb el número 627-V i classificar-la de caràcter esportiu, sota la tutela del Protectorat que exerceix la Generalitat. El seu domicili radicarà a València, carrer Colom número 4-5.  
  
Finalitats i activitats:  
«Constitueixen les finalitats de la Fundació:  
I) Com a objectiu general, la lluita contra la pobresa en tots els seus àmbits, i, especialment, a través del foment de l'educació i la cultura financera en el desenvolupament de qualsevol àmbit d'activitat, siga social, econòmica o docent.  
II) Com a objectius específics:  
a) Promoure la investigació i el desenvolupament dels estudis financers, impartint cursos, seminaris, conferències, i, en general qualsevol activitat de caràcter anàleg o similar.  
b) Facilitar l'accés a aquests estudis i la formació financera en general a totes les persones, qualssevol que siguen els seus recursos econòmics i el seu lloc de residència, a través de la creació d'escoles de finances i de qualsevol altre mitjà, proporcionant ajudes econòmiques als qui en precisen i, especialment als col·lectius més desafavorits i vulnerables.  
c) Desenvolupar la investigació en l'àmbit financer, així com en qualsevol altres disciplines que puguen tindre una repercussió significativa en la lluita contra la pobresa, a través de la creació d'un observatori d'estudis independents, que desenvolupe i atorgue utilitat i visibilitat al capital intel·lectual relacionat amb aquest àmbit.  
d) Difondre el resultat dels seus estudis i investigació, mitjançant l'edició d'informes especialitzats, fòrums, publicacions periòdiques, cursos, seminaris, jornades i conferències, siga directament organitzades per aquesta o per tercers, amb què assolisca acords de col·laboració i que, entre altres, contribuïsquen a la publicitat en aquests.  
e) Desenvolupar actuacions concertades amb empreses i altres operadors econòmics, siga de caràcter públic o privat, per a dur a terme aquestes finalitats fundacionals i, especialment, projectes d'investigació, de formació o qualssevol altres, contribuïsquen a la publicitat de les opinions i judicis de valor que puguen suscitar-se en aquests.  
f) Facilitar ajudes per a la realització de projectes d'investigació o actuació sobre l'àmbit financer o qualsevol altre relatiu a aquestes finalitats, premiant aquells que suposen un avanç rellevant o milloren la difusió de la cultura financera com a mitjà de lluita contra la pobresa.  
  
g) Afavorir i propendir la col·laboració amb entitats, organitzacions i empreses de l'entorn europeu, llatinoamericà i mundial, per a desenvolupar les finalitats fundacionals en aquests territoris.  
II) Correspon al Patronat de la Fundació determinar la manera com s'hauran de complir les finalitats enumerades en aquest article. Les prestacions de la Fundació s'atorgaran de forma no lucrativa.  
III) Per al desenvolupament d'aquestes activitats i el més eficaç compliment de les seues finalitats, la Fundació podrà establir relacions de col·laboració, mitjançant la signatura dels corresponents convenis o contractes, amb entitats i/o organitzacions públiques i privades i amb persones físiques o jurídiques».  
  
Beneficiaris:  
«Seran beneficiàries potencials de la Fundació totes les persones físiques o jurídiques interessades en les seues finalitats, tenint-se en compte per a la selecció la seua capacitat econòmica, si les prestacions foren d'aquesta índole. En un altre cas, se seleccionaran en funció dels seus mèrits.  
La Fundació atorgarà amb criteris d'imparcialitat, objectivitat i no-discriminació, els seus beneficis a les persones o entitats que, reunint les condicions adés expressades, estime el Patronat que en són legítims creditors, d'acords amb les bases, normes o regles que s'establisquen a l'efecte.  
Ningú no podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada».  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat: «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 7 d'abril de 2020.- La consellera de Justícia, Interior i Administració Pública, p. d. c. (R 02.08.2019; DOGV 8606, 05.08.2019), la secretària autonòmica de Justícia i Administració Pública: Mireia Llobera Vila.